
22-TA-3496: Rīkojuma (grozījumu) projekts (Vispārīgais)
Grozījums Ministru kabineta 2022. gada 11. janvāra rīkojumā Nr. 18 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma konsolidētā versija
1.1. atbilstoši Covid-19 infekcijas izplatības seku pārvarēšanas likuma 77. panta otrajai daļai, nepārsniedzot 5 549 652 euro,  kompensētu pašvaldībām izdevumus 50 procentu apmērā no faktiskajiem izdevumiem mājokļa pabalsta izmaksu nodrošināšanai, kas radušies laikposmā no 2022. gada 1. janvāra līdz 2022. gada 31. maijam;
	Priekšlikums (FM - 01.12.2022.)
Lūdzam izvērtēt rīkojuma projekta 1.1. un 1.2.apakšpunktā atspoguļoto finansējuma apmēru, ņemot vērā, ka 1.1.apakšpunktā tiek norādīts pašvaldībām piešķirtais finansējums atbilstoši Covid -19 infekcijas izplatības seku pārvarēšanas likumam un 1.2.apakšpuntā atbilstoši Energoresursu cenu ārkārtēja pieauguma samazinājuma pasākumu likumam, savukārt Labklājības ministrija 1.1.apakšpunktā norādījusi kopējo finansējuma apmēru, kas pašvaldībām piešķirts par laika periodu no 2022.gada janvāra līdz maijam.
 
Piedāvātā redakcija
-
	Ņemts vērā
Precizēts rīkojuma projekts atbilstoši priekšlikumam. 
	1.1. atbilstoši Covid-19 infekcijas izplatības seku pārvarēšanas likuma 77. panta otrajai daļai  kompensētu pašvaldībām izdevumus 50 procentu apmērā no faktiskajiem izdevumiem mājokļa pabalsta izmaksu nodrošināšanai, kas radušies laikposmā no 2022. gada 1. janvāra līdz 2022. gada 31. maijam;

	2.
	Rīkojuma konsolidētā versija
1.2. atbilstoši Energoresursu cenu ārkārtēja pieauguma samazinājuma pasākumu likuma 13. panta trešajai un sestajai daļai, nepārsniedzot 7 229 573 euro,  kompensētu pašvaldībām izdevumus 50 procentu apmērā no faktiskajiem izdevumiem mājokļa pabalsta izmaksu nodrošināšanai, kas radušies laikposmā no 2022. gada 1. janvāra līdz 2022. gada 30. novembrim un nodrošinātu pašvaldībām nepieciešamos līdzekļus  mājokļa pabalsta izdevumiem 2022. gada decembrī (avanss);
	Priekšlikums (FM - 01.12.2022.)
Lūdzam precizēt rīkojuma projekta 1.2.apakšpunkta redakciju, aizstājot vārdus “un nodrošinātu pašvaldībām nepieciešamos līdzekļus mājokļa pabalsta izdevumiem 2022.gada decembrī (avanss)” ar vārdiem “nodrošinātu pašvaldībām avansa maksājumu par 2022.gada decembri ne vairāk kā 50 procentu apmērā no novembra faktiskajiem izdevumiem mājokļa pabalstam”, attiecīgi precizējot anotācijas 1.3.apakšsadaļas punktu “Risinājuma apraksts”.
Piedāvātā redakcija
-
	Ņemts vērā
Precizēts rīkojuma projekts atbilstoši priekšlikumam. 
	1.2. atbilstoši Energoresursu cenu ārkārtēja pieauguma samazinājuma pasākumu likuma 13. panta trešajai un sestajai daļai  kompensētu pašvaldībām izdevumus 50 procentu apmērā no faktiskajiem izdevumiem mājokļa pabalsta izmaksu nodrošināšanai, kas radušies laikposmā no 2022. gada 1. janvāra līdz 2022. gada 30. novembrim un nodrošinātu pašvaldībām avansa maksājumu par 2022.gada decembri ne vairāk kā 50 procentu apmērā no novembra faktiskajiem izdevumiem mājokļa pabalstam;



